Taulukko Aineiston kuvailu

Kerääjät: Konu, Anne (Tampereen yliopisto. Terveystieteiden yksikkö), Lintonen, Tomi (Tampereen yliopisto. Terveystieteiden yksikkö), Kainulainen, Lauri, Kivimäki, Hannu, Opetushallitus

Tuottajat: Tampereen yliopisto. Terveystieteiden yksikkö, Opetushallitus

Ajallinen kattavuus: 2012-08 – 2013-05

Aineistonkeruun ajankohta: 2012-09 – 2013-05

Maa: Suomi

Kohdealue: Suomi

Havaintoyksikkötyyppi: Henkilö

Perusjoukko/otos: 7-9-luokkalaiset koululaiset

Tutkimuksen aikaulottuvuus: Pitkittäisaineisto: trendi/toistuva poikkileikkausaineisto

Otantamenetelmä

Aineistonkeruussa ei käytetty varsinaista otantamenetelmää, vaan vastaajiksi valikoitui aktiivisten vapaaehtoiskoulujen oppilaat. Koulun hyvinvointiprofiilia ei ole markkinoitu laajasti kouluille, vaan ne ovat kuulleet siitä esimerkiksi alan seminaareissa. Hyvinvointiprofiili on tarkoitettu koulujen omaksi työkaluksi, muun muassa kehittämistyön ja itsearvioinnin välineeksi. Samalla on kuitenkin sitouduttu luovuttamaan aineisto tutkimuskäyttöön.

Tutkimuslomake sijaitsee Opetushallituksen ylläpitämällä verkkosivuilla ja siihen vastaamiseen tarvitaan tunnusluku. Koulu voi rekisteröityä palvelun käyttäjäksi ja saada sitä kautta koulutunnuksen ja tehdä oppilailleen tunnusluvut. Oppilas täyttää lomakkeen ja kirjaa siihen myös saamansa tunnusluvun. Vain tunnusluvulliset vastaukset tallennetaan, joten kukin oppilas voi vastata vain kerran. Tietoteknisin ratkaisuin on varmistettu myös se, että ikää lukuun ottamatta kaikkiin taustakysymyksiin vastataan ja että kunkin aihealueen tutkimuskysymyksistä vastataan vähintään 2/3.

Vastaamismahdollisuuksia rajoittaa koulun aktiivisuuden lisäksi pääsy internetiin ja koulun halukkuus käyttää verkkotyökalua koulun kehittämistoiminnassa. Koulujen välillä on eroja esimerkiksi internet-yhteyden nopeuksissa, laitteissa ja niiden käyttämistavoissa.

Kyselyyn osallistui 83 koulua. Vastaukset antoi 10123 peruskoulun 7-9-luokkalaista.

Keruumenetelmä: Internet-kysely

Keruuväline: Strukturoitu kyselylomake

Havaintojen ja muuttujien lukumäärä: 92 muuttujaa ja 10123 havaintoa.